
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 47 

27 Ιανουάριου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση κυκλοφορίας του προϊόντος ημιέτοιμου φα¬ 
γητού βαθείας κατάψυξης, κροκέτες πατάτας με 

την ονομασία «Πατάτες Ν ουαζέτ». 1 

Έγκριση κυκλοφορίας του προϊόντος «Γιαούρτι ΡΗΓΑ 

Στραγγιστό». 2 

Πιστωτικές διευκολύνσεις για την αποκατάσταση των 
ζημιών από τον σεισμό της 21 ης Δεκεμβρίου 1990 

σε περιοχές των Νομών Κιλκίς και Πέλλας.. 3 

Στεγαστική συνδρομή για κάλυψη δαπανών για τη στέ¬ 
γαση σεισμοπαθών κατοίκων Δήμου Καλαμάτας, 
που επλήγησαν από τους σεισμούς του Σεπτεμ¬ 
βρίου 1986. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 678/1994 ( 1 ) 

Έγκριση κυκλοφορίας του προϊόντος ημιέτοιμου φαγητού 
βαθείας κατάψυξης, κροκέτες πατάτας με την ονομα¬ 
σία «Πατάτες Νουαζέτ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Το έγγραφο του Γενικού Χημείου του Κράτους αριθμ. 
3003166/833/8.3.1989 που αφορά αίτηση του ενδιαφε¬ 
ρομένου. 

β. Το εδάφιο δ της παρ. 8 του άρθρου 6 του Νόμου 
4328/1929 περί συστάσεως του Γενικού Χημείου του 
Κράτους, όπως τροποποιήθηκε και συμπληρώθηκε με τον 
Α.Ν. 754/1937 (άρθρ. 3 παρ. 2 και 3) (Φ.Ε.Κ, 247/ΤΑ/ 
1937). 

γ. Το άρθρο 4 του Διατάγματος της 31ης Οκτωβρίου 
1929 «περί κανονισμού της λειτουργίας και των εργασιών 
του Ανωτάτου Χημικού Συμβουλίου» (Φ.Ε.Κ. 391 /ΤΑ/ 
31.10.1929). 

δ. Το Νόμο 115/1975 περί τροποποιήσεως διατάξεων 
τινωντου Ν. 4328/1929 (Φ.Ε.Κ. 172/ΤΑ/20.8.1975). 

ε. Την απόφαση των Υπουργών Προεδρίας και Οικονο¬ 
μικών για περιορισμό των Συλλογικών Οργάνων του 
Υπουργείου Οικονομικών αρ. 1078204/927/0006Α/ 
6.8.1992 (Φ.Ε.Κ. 517/ΤΒ/7.8.1992), αποφασίζουμε: 

I. Εγκρίνουμε την απόφαση αριθμ. 678/1994 του Ανω¬ 


τάτου Χημικού Συμβουλίου, η οποία λήφθηκε κατά τη συ¬ 
νεδρίαση της 8.11.1994 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

I. Εγκρίνουμε την κυκλοφορία του προϊόντος ημιέτοι- 
μου φαγητού βαθείας κατάψυξης, κροκέτες πατάτας, με 
ονομασία «Πατάτες Νουαζέτ» με σύνθεση: Νερό, αφυδα¬ 
τωμένες πατάτες, φυτικά έλαια, αυγά, τροποποιημένο 
άμυλο, ζελατίνη, αλάτι, πυκνωτικό, Καραγενάνη, μπαχα¬ 
ρικά, γλυκόζη και αναλυτικά στοιχεία τα δηλωθέντα και 
περιλαμβανόμενα το φάκελλο του προϊόντος. 

Στη συσκευασία πρέπει να αναγράφονται και ελληνικά 
όλες οι ενδείξεις που προβλέπονται από τις σχετικές δια¬ 
τάξεις καθώς και η εγκριτική απόφαση Α.Χ.Σ. 678/1994. 

Ο Πρόεδρος Η Γραμματέας 

Γ. ΠΑΡΙΣΑΚΗΣ ΕΛ. ΠΑΛΛΑΡΗ 

Τα Μέλη 

Χρ. Τσεκούρας, I. Δαρατσιανός, Ν. Γκέλης, 

X. Χαμαλίδης, Δ. Ψωμάς, Δ. Λαδικός 

II. Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουαρίου 1995 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 

-♦- 

Αριθ. 670/1994 (2) 

Έγκριση κυκλοφορίας του προϊόντος «Γιαούρτι ΡΗΓΑ 
Στραγγιστό». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Το έγγραφο του Γ ενικού Χημείου του Κράτους αριθμ. 
3003795/557/3.3.1994 που αφορά αίτηση του ενδιαφε¬ 
ρομένου. 

β. Το εδάφιο δ της παρ, 8 του άρθρου 6 του Νόμου 
4328/1929 περί συστάσεως του Γενικού Χημείου του 
Κράτους, όπως τροποποιήθηκε και συμπληρώθηκε με τον 
Α.Ν. 754/1937 (άρθρ. 3 παρ. 2 και 3) (Φ.Ε.Κ. 247/ΤΑ/ 
1937). 

γ. Το άρθρο 4 του Διατάγματος της 31ης Οκτωβρίου 

1929 «περί κανονισμού της λειτουργίας και των εργασιών 
του Ανωτάτου Χημικού Συμβουλίου» (Φ.Ε.Κ. 391/ΤΑ/ 
31.10.1929). 

5. Το Νόμο 115/1975 περί τροποποιήσεως διατάξεων 
τινων του Ν. 4328/1929 (Φ.Ε.Κ. 172/ΤΑ/20.8.1975). 

ε. Την απόφαση των Υπουργών Προεδρίας και Οικονο¬ 
μικών για περιορισμό των Συλλογικών Οργάνων του 
Υπουργείου Οικονομικών αρ. 1078204/927/0006Α/ 
6.8.1992 (Φ.Ε.Κ. 517/ΤΒ/7.8.1992), αποφασίζουμε: 

I. Εγκρίνουμε την απόφαση αριθμ. 670/1994 του Ανω¬ 
τάτου Χημικού Συμβουλίου, η οποία λήφθηκε κατά τη συ¬ 
νεδρίαση της 1.11.1994 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

I. Εγκρίνουμε την κυκλοφορία του γαλακτοκομικού 
προϊόντος με την ονομασία «Γιαούρτι ΡΗΓΑ Στραγγιστό», 
Στραγγισμένο γιαούρτι από γάλα αγελάδος - ανθόγαλα - 
πρωτένη γάλακτος και με συστατικά: Γάλα νωπό, γάλα συ¬ 
μπυκνωμένο, ανθόγαλα, πρωτεΐνη γαλακτος, βρώσιμη ζε- 
λατίνη και καλλιέργεια γιαουρτιού. Τα αναλυτικά του στοι¬ 
χεία είναι τα δηλωθέντα και περιλαμβανόμενα στο φά- 
κελλο του προϊόντος. 

Στη συσκευασία πρέπει να αναγράφονται και ελληνικά 
όλες οι ενδείξεις που προβλέπονται από τις σχετικές δια¬ 
τάξεις καθώς και η εγκριτική απόφαση Α.Χ.Σ. 670/1994 
και να μην αναγράφεται η ένδειξη «παραδοσιακό». 

Ο Πρόεδρος Η Γραμματέας 

Γ. ΠΑΡΙΣΑΚΗΣ ΕΛ. ΠΑΛΛΑΡΗ 

Τα Μέλη 

Ε. Χατζηδάκη, I. Δαρατσιανός, Ν. Γκέλης, 

X. Χαμαλίδης, Δ. Λαδικός, Δ. Ψωμάς 

II. Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 1995 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 

-♦- 

Αριθ. οικ. 82/ΤΣΕΠ 32 (3) 

Πιστωτικές διευκολύνσεις για την αποκατάσταση των ζη¬ 
μιών από τον σεισμό της 21 ης Δεκεμβρίου 1990 σε πε¬ 
ριοχές των Νομών Κιλκίς και Πέλλας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παράγρ. 2 και 3 της από 
28.7.78 Πράξεως Νομοθετικού Περιεχομένου (ΦΕΚ 117) 
«Περί αποκαταστάσεως ζημιών εκ σεισμών Βορείου Ελλά¬ 
δος» που κυρώθηκε με το Ν. 867/79 (ΦΕΚ Α’ 24). 

2. Τις διατάξεις του Ν. 1190/81 (ΦΕΚ Α' 203/30.7.81) 
ο οποίος κυρώνει την από 26.3.81 Πράξη Νομοθετικού 
Περιεχομένου. 

3. Τις διατάξεις του άρθρου 3, παράγραφος 3, τελευ¬ 
ταίο εδάφιο του Ν. 1266/82 (ΦΕΚ Α' 81) «Περί οργάνων 
ασκήσεως της νομισματικής, πιστωτικής και συναλλαγμα¬ 


τικής πολιτικής και άλλες διατάξεις» όπως συμπληρώθηκε 
με το άρθρο 25, παράγραφος 6 του Ν. 1418/84 «Περί Δη¬ 
μοσίων Έργων και ρυθμίσεις συναφών θεμάτων» (ΦΕΚ Α' 
23). 

4. Τις διατάξεις του Ν. 128/75 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις Πράξεις 20/7.2.91 (ΦΕΚ 24/Α/1.3.91) και 29/ 
4.3.92 (ΦΕΚ 38/Α/6.3.92 Υπουργικού Συμβουλίου «Για 
την αποκατάσταση των ζημιών από τον σεισμό της 21 ης 
Δεκεμβρίου 1990 σε περιοχές των Νομών Κιλκίς και Πέλ¬ 
λας». 

6. Τις Τριμερείς Υπουργικές Αποφάσεις οικ/846/ 

1.4.91 και οικ/1636/ΤΣΕΠ 32/7.9.93 για τις πιστωτικές 
διευκολύνσεις για την αποκατάσταση των σεισμοπλήκτων 
από το σεισμό του Δεκεμβρίου 1990 σε περιοχές των Νο¬ 
μών Κιλκίς και Πέλλας. 

7. Το Π.Δ. 69/1988 «Περί Οργανισμού της ΓΓΔΕ του 
ΥΠΕΧΩΔΕ». 

8. Την αρ. πρωτ. Δ16α/04/773/29.11.90 Κοινή Από¬ 
φαση του Υπουργού Προεδρίας και Αναπληρωτή Υπουρ¬ 
γού ΠΕ.ΧΩ.Δ.Ε. «περί εξαιρέαεως διοικητικών πράξεων 
από τον κανόνα των τριών υπογραφών». 

9. Την με αριθμό 50148/542/24.6.92 Κοινή Απόφαση 
των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχν/γίας και Εμπορίου «Περιστολή 
δαπανών Δημοσίου Τομέα» (ΦΕΚ 420/Β/1.7.92). 

10. Το έργο 9169001 της ΣΑΕ069. 

11. Την κοινή απόφαση Δ17α/02/56/Φ.2.2.1/14.7.94 
του Πρωθυπουργού και του Υπουργού ΠΕ.ΧΩ.Δ.Ε. «ανά¬ 
θεση αρμοδιοτήτων Υπουργού ΠΕ.ΧΩ.Δ.Ε. στον Υφυ¬ 
πουργό ΠΕ.ΧΩ.Δ.Ε. Ιωάννη Τσακλίδη». 

12. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των Νομών Κιλκίς 
και Πέλλας από το σεισμό της 21ης Δεκεμβρίου 1990, 
αποφασίζουμε: 

Τροποποιούμε τις τριμερείς Υπουργικές αποφάσεις 
οικ/846/1.4.91 και οικ/1636/ΤΣΕΠ 32/7.9.93, όπως 
ισχύουν και αντικαθιστούμε τις διατάξεις του ως ακολού¬ 
θως: 

Α. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικών δανείων για την 
αποκατάσταση των ζημιών που προκάλεσε ο σεισμός της 
21 ης Δεκεμβρίου 1990 σε περιοχές των Νομών Κιλκίς και 
Πέλλας σε κτίρια οποιοσδήποτε χρήσης. 

α) Για ανακατασκευή των κτιρίων που καταρρεύσανε ή 
* κρίνονται κατεδαφιστέα ή υπέρμετρης δαπάνης επι¬ 
σκευής (ασύμφορα) ή είναι δομημένα από υλικά (αδρανή 
και συγκολλητικά), που δεν είναι δόκιμα (ωμοπλίνθους, 
κροκάλες, ξηρολιθιά κ,λπ.) και τα οποία δεν έχουν χαρα¬ 
κτηριστεί κατεδαφιστέα, αλλά οι ζημιές που προκλήθηκαν 
από το σεισμό δεν επιδέχονται, σύμφωνα με την κρίση των 
αρμοδίων Τομέων Αποκατάστασης Σεισμοπλήκτων των 
Νομών Κιλκίας και Πέλλας αντίστοιχα, ουσιαστική αποκα¬ 
τάσταση, δηλαδή, επισκευή που εξασφαλίζει την ανα¬ 
γκαία αντισεισμική αντοχή τους. 

β) Για επισκευή των πόσης φύσεως κτιρίων που έχουν 
υποστεί ζημιές οπό το οεισμό. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓΑΓΤΙΚΩΝ ΔΑΝΕΙΩΝ 

1. Οι δικαιούχοι των στεγαστικών δανείων καθορίζονται 
από τους αρμόδιους Τομείς Αποκατάστασης Σεισμοπλή¬ 
κτων των Νομών Κιλκίς και Πέλλας, στους οποίους οι εν¬ 
διαφερόμενοι θα πρέπει να υποβάλουν αίτηση με τα σχε¬ 
τικά δικαιολογητικά, μέσα στις προθεσμίες που καθορίζο¬ 
νται με τις αρ. 20/7.2.91 και 29/4.3.92 Πράξεις του 
Υπουργικού Συμβουλίου και τις Υπουργικές Αποφάσεις. 

2. Οι αρμόδιοι Τομείς Αποκατάστασης Σεισμοπλήκτων 
(Τ.Α.Σ.) θα χορηγούν στους δικαιούχους βεβαίωση με την 
οποία θα προσδιορίζεται το ύψος της απαιτούμενης δα¬ 
πάνης επισκευής ή το ποσό που δικαιούται ο ενδιαφερό¬ 
μενος για ανακατασκευή ή αυτοστέγαση. Στη βεβαίωση 
θα αναφέρεται το ποσό της δωρεάν κρατικής αρωγής κα¬ 
θώς και του στεγαστικού δανείου, σύμφωνα με τους 
όρους που καθορίζονται κατωτέρω για τα κτίρια που βρί¬ 
σκονται εντός της σεισμόπληκτης περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδή¬ 
ποτε άλλη νόμιμη αιτία, ο ιδιοκτήτης - και επί περισσοτέ¬ 
ρων συνιδιοκτητών, καθένας από αυτούς - δικαιούται δα¬ 
νειοδότηση για αυτοστέγαση με αγορά ή ανέγερση κατοι¬ 
κίας σε άλλη σεισμόπληκτη περιοχή. 

III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 

1. ΔΑΝΕΙΑ ΑΝΑΚΑΤΑΣΚΕΥΗΣ Ή ΑΥΤΟΣΤΕΓΑΣΗΣ 

Η στεγαστική ενίσχυση (δάνειο και δωρεάν κρατική 
αρωγή) θα χορηγείται στους δικαιούχους με βάση την προ- 
σκομιζόμενη στη δανεΐστρια Τράπεζα έγγραφη συνηγορία 
των αρμόδιων Τομέων Αποκατάστασης Σεισμόπληκτων 
(Τ.Α.Σ.) των Νομών Κιλκίς και Πέλλας με τους ακόλου¬ 
θους βασικούς όρους; 

α) Για κτίσματα που έχουν χρήση κατοικίας 100.000 
δρχ. ανά τ.μ. και με ανώτατο όριο δανειοδοτούμενης επι¬ 
φάνειας τα 120 τ.μ., ανά χωριστή ιδιοκτησία. 

β) Για κτίσματα που έχουν χρήση κατοικίας και με βάση 
τις ισχύουσες διατάξεις επιβάλλεται η διατήρηση της μορ¬ 
φής τους κατά την ανακατασκευή ή το κτίριο είναι παρα¬ 
δοσιακό, το δάνειο ορίζεται σε 120.000 δρχ. ανά τετρα¬ 
γωνικό μέτρο και για όλο το εμβαδόν του κτιρίου. 

γ) Για διατηρητέους, όπως στην προηγούμενη παρά¬ 
γραφο (β), επαγγελματικούς χώρους (ξενοδοχεία, κατα¬ 
στήματα κ.λπ.) το δάνειο ορίζεται σε 110.000 δρχ. ανά τε¬ 
τραγωνικό μέτρο και για όλο το εμβαδόν του κτιρίου. 

δ) Γ ια κατοικίες ή επαγγελματικούς χώρους των ως άνω 
κατηγοριών (β) και (γ), όταν διατηρείται η όψη και ανακα¬ 
τασκευάζεται το υπόλοιπο, θα χορηγείται δάνειο επι¬ 
σκευής διατηρητέου κτιρίου για τις όψεις, χωρίς όριο δα¬ 
νειοδότησης, και δάνειο ανακατασκευής κατοικίας ή 
επαγγελματικού χώρου, όπως ορίζεται στις παρ. (α) και (ε) 
αντίστοιχα, για το υπόλοιπο κτίσμα. 

Στην περίπτωση αυτή το δάνειο και η δωρεάν κρατική 
αρωγή θα χορηγούνται αθροιστικά. 

ε) Γ ια κτίρια που έχουν χρήση επαγγελματικού χώρου το 
δάνειο ανέρχεται στο ποσό των 65.000 δρχ. ανά τ.μ. και 
για δανειοδοτούμενη επιφάνεια μέχρι 120 τ.μ., ήτοι μέχρι 
του ποσού των 7.800.000 δρχ., για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειά του σε τμή¬ 
ματα των 150 τ.μ. Για τα τυχόν δάνεια που θα προκόψουν 
πέραν των πρώτων 150 τ.μ. το ποσό του δανείου ορίζεται 


σε 40.000 δρχ. ανά τ.μ., και για δανειοδοτούμενη επιφά¬ 
νεια 120 τ.μ. εκ των 150 τ.μ., ήτοι μέχρι του ποσού των 
4.800.000 δρχ. για κάθε επιπλέον δάνειο που θα χορηγεί¬ 
ται. 

στ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, ποσό που αντιστοιχεί στο 
70% της εκάστοτε ισχύουσας μεγίστης τιμής μονάδας για 
τη χρηματοδότηση των ανακατασκευαζομένων κατοικιών 
ή επαγγελματικών χώρων αντίστοιχα. 

ζ) Για κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελκυ¬ 
στήρων κλπ. ποσό που αντιστοιχεί στο 70% της εκάστοτε 
ισχύουσας τιμής μονάδας για τη χρηματοδότηση της ανα- 
κατασκευαζομένης επιφάνειας. 

η) Για κτίρια που η κατασκευή τους είχε προχωρήσει μό¬ 
νον μέχρι το σκελετό από ωπλισμένο σκυρόδεμα, ποσό 
που αντιστοιχεί στο 30% της εκάστοτε ισχύουσας μεγί¬ 
στης τιμής μονάδας για τη χρηματοδότηση της ανακατα- 
σκευαζομένης επιφάνειας. 

θ) Για βοηθητικούς χώρους της αυτής οικοδομής ή ευρι¬ 
σκομένους στο αυτό οικόπεδο που συμπληρώνουν τη λει- 
τουργικότητά της και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 120 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κ.λπ.) η ανά τ.μ. τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής 
είτε ως μή ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

ι) Γ ια βοηθητικούς χώρους που η κυρίως οικοδομή (κα¬ 
τοικία ή επαγγελματική στέγη) δεν έχει κριθεί κατεδαφι- 
στέα είτε βάση πρωτοκόλλου κατεδαφίσεως είτε ως 
ασύμφορη επισκευής είτε ως μη επισκευάσιμη λόγω ευτε¬ 
λών υλικών κατασκευής, η τιμή αποζημίωσης κατεδαφί- 
στέου βοηθητικού χώρου ορίζεται σε 50.000 δρχ. ανά τ.μ. 
και μέχρι εμβαδού 120 τ.μ. 

ια) Γ ια ανεξάρτητες αποθήκες, που δεν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή 
επαγγελματικής αποθήκης η τιμή αποζημίωσης ανά τ.μ. 
κατεδαφιστέου, είτε βάσει πρωτοκόλλου κατεδαφίσεως 
είτε ως ασυμφόρου επισκευής είτε ως μη ασφαλώς επι- 
σκευάσιμου λόγω ευτελών δομικών υλικών, κτίσματος κα¬ 
θορίζεται ανάλογα με τη χρήση τους ως εξής: 

ϊ) Για κτίσματα με χρήση οικιακής αποθήκης 45.000 δρχ. 
ανά τ.μ. και μέχρι εμβαδού 120 τ.μ. 

ϋ) Για κτίσματα με χρήση επαγγελματικής αποθήκης 
40.000 δρχ. ανά τ.μ. και μέχρι εμβαδού 120 τ.μ. 

ιβ) Για την ανακατασκευή αγροτικών χτισμάτων το δά¬ 
νειο ανέρχεται στο ποσό των 35.000 δρχ. ανά τ.μ. κατεδα- 
φιζόμενης επιφάνειας και μέχρι συνολικού εμβαδού 120 
τ.μ. 

ιγ) Για την ανακατασκευή αγροτικών κατοικιών ((χτισμά¬ 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) το δάνειο ανέρχε¬ 
ται στο ποσό των 65.000 δρχ. ανά τ.μ. κατεδαφιζόμενης 
επιφάνειας και μέχρι συνολικού εμβαδού 120 τ.μ. 

ιδ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία το ύψος της δανειοδότησης ανέρχεται στο ποσό 
των 110 000 δρχ. ανά τ.μ. επί του συνόλου της κατεδαφι- 
στέας επιφάνειας και η ανεγειρόμενη επιφάνεια δεν θα 

πρέπει να είναι μικρότερη του 75% της κατεδαφισθεί- 
σης. 

ιε) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός του 
δανείου ανα κατασκευής ή αυτοστέγασης που αντιστοιχεί 
στην ιδιοκτησία του και επί πλέον δάνειο ανάλογο με το 
ποσοστό του επί των κοινοκτήτων χώρων και μέχρι συνολι¬ 
κού εμβαδού 120 τ,μ. αθροιστικά (από ιδιοκτησία και κοι¬ 
νόχρηστο χώρο). 

ιστ) Η δωρεάν κρατική αρωγή, που αντίστοιχε! στα ανω¬ 
τέρω δάνεια ανακατασκευής ή αυτοστέγασης θα καλυ¬ 
φθεί από τον Προϋπολογισμό Δημοσίων Επενδύσεων και 
ορίζεται σε ποσοστό 33% του δανείου και μόνο για μία 
ιδιοκτησία. Στην περίπτωση της παραγράφου (ε) κάθε 
τμήμα με επιφάνεια 150 τ.μ. θεωρείται ανεξάρτητη ιδιο¬ 
κτησία. 

Σε περίπτωση που στον Ιδιο ιδιοκτήτη ανήκουν περισ¬ 
σότερες της μιάς ιδιοκτησίες, δάνειο δικαιούται για κάθε 
μία από αυτές. 

Σε περιπτώσεις ανακατασκευής, υποχρέωση του ιδιο¬ 
κτήτη είναι να ανακατασκευάσει χτίσμα εμβαδού τουλάχι¬ 
στον ίσο με το 66% του εμβαδού του κατεδαφιστέου χτί¬ 
σματος, με βάση το οποίο υπολογίστηκε το δάνειο. 

2. ΔΑΝΕΙΑ ΕΠΙΣΚΕΥΗΣ 

α) Για επισκευή ζημιών στα «μη φέροντα» στοιχεία κτι¬ 
ρίων το ποσό του δανείου ανέρχεται μέχρι 20.000 δρχ. 
ανά τ.μ. και μέχρι συνολικού εμβαδού 120 τ.μ. ανά χωρι¬ 
στή ιδιοκτησία. 

β) Για επισκευή ζημιών στον «φέροντα» οργανισμό κτι¬ 
ρίων το δάνειο ανέρχεται μέχρι του ποσού των 35.000 
δρχ. ανά τ.μ. χωρίς περιορισμό ως προς το συνολικό εμβα¬ 
δόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ίδιας ιδιο¬ 
κτησίας το συνολικό ανά τ.μ., ύψος του δανείου δεν επι¬ 
τρέπεται να υπερβαίνει το όριο 50.000 δρχ. ανά τ.μ. 
αθροιστικά. 

δ) Για πόσης φύσεως επισκευές (περιλαμβανόμενων 
των αναπαλαιώσεων) κτιρίων που κρίνονται διατηρητέα ή 
παραδοσιακά το δάνειο ανέρχεται μέχρι του ποσού 
100.000 δρχ. ανά τ.μ. χωρίς περιορισμό ως προς το συνο¬ 
λικό εμβαδό της ιδιοκτησίας. 

ε) Για κατοικίες ή επαγγελματικούς χώρους της ως άνω 
κατηγορίας (δ), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου ή παραδοσιακού κτιρίου για τις όψεις, χωρίς 
όριο δανειοδότησης, και δάνειο ανακατασκευής κατοικίας 
ή επαγγελματικού χώρου αντίστοιχα (κεφ. III παρ. Ια και 
1ε), για το υπόλοιπο χτίσμα. 

στ) Γ ια επισκευή αγροτικών χτισμάτων (πλην οικιών) το 
δάνειο ανέρχεται μέχρι συνολικού ποσού 500.000 δρχ. για 
κάθε χτίσμα. 

ζ) Για την επισκευή οικιακών ή επαγγελματικών αποθη¬ 
κών το δάνειο ανέρχεται μέχρι του ποσού των 700.000 
δρχ. για κάθε χτίσμα. 

η) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της δανειοδότησης (δά¬ 
νειο και δωρεάν κρατική αρωγή) για την αποκατάσταση 
του φέροντος οργανισμού και των λοιπών μη φερόντων 
στοιχείων θα ανέρχεται στο ποσό των 65.000 δρχ. ανά τ.μ. 
επί του συνόλου της επιφάνειας του κτιρίου. Γ ια ύψος δα¬ 


νείου που δεν υπερβαίνει το ως άνω ποσό η σχετική 
έγκριση θα εκδίδεται από τους αρμόδιους Τομείς Αποκα¬ 
τάστασης Σεισμοπλήκτων των Νομών Κιλκίς και Πέλλας. 
Για ύψος δανείου που υπερβαίνει το ως άνω ποσό η υπό¬ 
θεση θα παραπέμπεται στο Τμήμα Αποκατάστασης Ζη¬ 
μιών της Υ.Α.Σ. για την έκδοση της συμπληρωματικής 
έγκρισης. 

θ) Εφ' όσον πρόκειται για κτίρια με περισσότερες της 
μιάς χωριστές ιδιοκτησίες, ο κάθε ιδιοκτήτης δικαιούται, 
εκτός από το δάνειο για αποκατάσταση ζημιών της ιδιο- 
κτήσίας του, και πρόσθετο δάνειο για την κάλυψη της δα¬ 
πάνης που αναλογεί προς αποκατάσταση των ζημιών των 
κοινοκτήτων στοιχείων. 

ι) Η δωρεάν κρατική αρωγή που αντιστοιχεί στα ανω¬ 
τέρω δάνεια επισκευής θα καλυφθεί από τον προϋπολογι¬ 
σμό των Δημοσίων Επενδύσεων και ανέρχεται στο ποσο¬ 
στό του 30% του δανείου και μόνο για μια ιδιοκτησία. 

3. ΔΑΝΕΙΑ ΣΕ ΚΤΙΡΙΑ ΠΟΥ ΚΡΙΝΟΝΤΑΙ ΩΣ ΥΠΕΡΜΕ¬ 
ΤΡΟΥ ΔΑΠΑΝΗΣ ΕΠΙΣΚΕΥΗΣ ή ΕΙΝΑΙ ΔΟΜΗΜΕΝΑ 
ΑΠΟ ΩΜΟΠΛΙΝΘΟΥΣ ΚΡΟΚΑΛΛΕΣ ή ΞΗΡΟΛΙΘΙΑ 

Γ ια κτίρια που κρίνονται επισκευαστέα, αλλά η δαπάνη 
επισκευής τους θεωρείται υπέρμετρη (ασύμφορα) καθώς 
και για χτίσματα που είναι δομημένα από κροκάλλες, ή 
από ωμόπλινθους ή από ξηρολιθιά τα οποία δεν έχουν χα¬ 
ρακτηριστεί κατεδαφιστέα, αλλά οι ζημιές που προκλήθη- 
καν από το σεισμό δεν επιδέχονται, σύμφωνα με την κρίση 
των αρμοδίων Τομέων Αποκατάστασης Σεισμόπληκτων 
των Νομών Κιλκίς και Πέλλας, ουσιαστική αποκατάσταση, 
δηλαδή επισκευή που εξασφαλίζει την αναγκαία αντισει¬ 
σμική αντοχή τους και με βάση τις κείμενες διατάξεις 
εντάσσονται στη δανειοδότηση για ανακατασκευή, καθο¬ 
ρίζονται τα ακόλυθα: 

α) Ως προς το ύψος της συνολικής χρηματοδότησης 
(δηλαδή του δανείου και της δωρεάν κρατικής αρωγής) 
ισχύει άτι και για τα κτίρια που κρίνονται κατεδαφιστέα με 
βάση τις διατάξεις περί επικινδύνως ετοιμορρόπων χτι¬ 
σμάτων. 

β) Η δωρεάν κρατική αρωγή που αντιστοιχεί στα ανω¬ 
τέρω δάνεια, θα καλυφθεί από τον Προϋπολογισμό Δημο¬ 
σίων Επενδύσεων και ανέρχεται στο ποσοστό 30% του 
δανείου και για μία μόνο ιδιοκτησία. 

γ) Στις ανωτέρω περιπτώσεις ισχύει ότι και στο εδάφιο 
(ιε) της παραγράφου II11 του κεφ. Α. 

4. Στις περιπτώσεις που στον ίδιο ιδιοκτήτη ανήκαν πριν 
από το σεισμό περισσότερες από μια ιδιοκτησίες, δάνεια 
θα χορηγούνται για κάθε μία από αυτές. 

Για τις πέραν της μιάς (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατική 
αρωγή. 

5. Επιτρέπεται επίσης να χορηγηθεί δάνειο και για την 
ανακατασκευή και επισκευή ζημιών κτιρίων που ανήκουν 
στο Δημόσιο ή Ν.Π.Δ.Δ. ή σε Κοινωφελή ή Φιλανθρωπικά 
ή Ευαγή Ιδρύματα ή Κοινωφελή Σωματεία. Το ύψος των 
δανείων για τα συγκεκριμένα κτίρια θα καθορίζονται σύμ¬ 
φωνα με την κεφ. III, παρ. 1 (ιδ) χωρίς να υπόκεινται στον 
περιορισμό των εκατόν είκοσι (120) τ.μ. ανά ιδιοκτησία. 

6. Το ποσό των δανείων θα αναληφθεί σε τρεις ισόπο¬ 
σες δόσεις η πρώτη από τις οποίες κατά την υπογραφή 
της δανειστικής σύμβασης, οι δε επόμενες δυο ανάλογα 
με την πρόοδο των εργασιών στην οικοδομή. 

Τα δάνεια που χορηγούνται για επισκευές είναι δυνατόν 

να δοθούν κατά την κρίση της δανείστριας Τράπεζες και 
σε δύο δόσεις ή και εφάπαξ αν πρόκειται για μικρά ποσά. 
Απαραίτητη προϋπόθεση, στην περίπτωση αυτή, είναι η 
συνηγορία του αρμόδιου Τ.Α.Σ. 

7. Η συνολική διάρκεια των δανείων ανακατασκευής ή 
αυτοοτέγασης ή επισκευής ορίζεται σε δέκα πέντε (15) 
χρόνια η δε εξόφλησή τους θα πραγματοποιηθεί σε ισόπο¬ 
σες εξαμηνιαίες ή ετήσιες χρεωλυτικές δόσεις, η πρώτη 
από τις οποίες θα καταβληθεί είκοσι τέσσερις (24) μήνες 
μετά από την υπογραφή της οικείας δανειστικής σύμβα¬ 
σης. 

8. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις, η πρώτη από τις οποίες θα καταβληθεί είκοσι 
τέσσερις (24) μήνες μετά από την υπογραφή της οικείας 
δανειστικής σύμβασης. 

9. Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προηγεί¬ 
ται της έναρξης κάθε περιόδου εκτοκισμού των δανείων, 
προσαυξημένο κατά μία (1) εκατοστιαία μονάδα, χωρίς 
άλλη προσαϋξηση για προμήθεια κ.λπ., επιδοτούμενο 
κατά 100% από το λογαριασμό του Ν. 128/75. 

10. Για τους λοιπούς όρους και την διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για την χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε την δυνατότητα μεταβιβάσεως του σει- 
σμοδανείου και στους τυχόν νέους κτήτορες των ακινήτων 
ασχέτως του τρόπου αποκτήσεως και του είδους της ιδιο¬ 
κτησίας, που έχουν επ’ αυτού (καθολική, ειδική διαδο- 
χή-επικαρπία, ψιλή κυριότητα, συνιδιοκτησία κλπ). Απα¬ 
ραίτητη όμως προϋπόθεση είναι, οι νέοι κτήτορες να 
έχουν υποβάλλει εμπρόθεσμα τα απαιτούμενα δικαιολο- 
γητικά. 

2. Δωρεάν κρατική αρωγή δικαιούνται οι νέοι κτήτορες 
μόνον εφ’ όσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα δεν έχουν λάβει δωρεάν αρωγή, 
για άλλο σεισμόπληκτο κτίσμα και έχουν δηλώσει, ότι δεν 
θα κάνουν χρήση του δικαιώματος αυτού, για άλλο ακίνητο 
στο μέλλον. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, την Εθνική Κτηματική Τράπεζα της 
Ελλάδος, την Εθνική Στεγασπκή και την Αγροτική Τρά¬ 
πεζα Ελλάδος. 

Β. ΠΡΟΣΘΕΤΗ ΔΑΝΕΙΟΔΟΤΗΣΗ ΓΙΑ ΑΝΑΚΑΤΑΣΚΕΥΗ 
ΚΑΙ ΕΠΙΣΚΕΥΗ ΣΕΙΣΜΟΠΛΗΚΤΩΝ ΚΤΙΡΙΩΝ 

1. Στις περιπτώσεις που τα δάνεια της παραγράφου III 
δεν επαρκούν για την κάλυψη της αναγκαίας συνολικής 
δαπάνης και μετά από συνηγορία των αρμοδίων Τομέων 
Αποκατάστασης Σεισμοπλήκτων των Νομών Κιλκίς και 
Πέλλας, οι ιδιοκτήτες κτιρίων που κρίθηκαν κατεδαφίστέα 
ή επισκευάσιμα, επιτρέπεται να δανειοδοτηθούν συμπλη¬ 
ρωματικά είτε μόνοι τους, είτε από κοινού (όταν πρόκειται 
για κτίρια με περισσότερες χωριστές ιδιοκτησίες), από τις 
εμπορικές Τράπεζες, την Εθνική Στεγαστική Τράπεζα της 
Ελλάδος, την Εθνική Κτηματική Τράπεζα της Ελλάδος και 


την Αγροτική Τράπεζα της Ελλάδος, για την ολική ή μερική 
κάλυψη των αναγκαίων δαπανών ανακατασκευής και επι¬ 
σκευής, με τους συνήθεις όρους, (ύψος δανείου, διάρ¬ 
κεια, επιτόκιο κ.λ.π.) καθοριζόμενα από τις Τράπεζες. 

2. Η ως άνω πρόσθετη δανειοδότηση θα χορηγείται 
μετά από έγγραφη συνηγορία των αρμοδίων Τομέων Απο¬ 
κατάσταση Σεισμοπλήκτων (Τ.Α.Σ) των Νομών Κιλκίς και 
Πέλλας. 

3. Προκειμένου για ανακατασκευή ή επισκευή γεωργι¬ 
κών γενικά χτισμάτων (πλήν οικιών) η ανωτέρω δανειοδό¬ 
τηση θα γίνεται απο την Αγροτική Τράπεζα της Ελλάδος 
με τραπεζικά κριτήρια και με τους όρους χορήγησης, από 
την εν λόγω Τ ράπεζα, αντίστοιχων δανείων προς αγρότες. 

4. Προκειμένου για κτίρια που κρίνονται διατηρητέα, η 
πρόσθετη δανειοδότηση θα γίνεται με το επιτόκιο και την 
διάρκεια που καθορίζονται εκάστοτε από τις σχετικές δια¬ 
τάξεις των νομισματικών αρχών (σήμερα ΠΔΤΕ 515/ 
17.6.85). 

Για τα δάνεια αυτά παρέχεται η επιδότηση επιτοκίου 
που προβλέπει η Κοινή Υπουργική Απόφαση αριθ. 
110646/1,11.85 όπως τροποποιήθηκε με την απόφαση 
αριθ. 58596/3.6.86. 

Γ. ΔΑΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ ΚΤΙΡΙΑΚΩΝ 
ΚΑΙ ΛΟΙΠΩΝ ΠΑΠΩΝ ΕΚΑΤΑΣΤΑΣΕΩΝ ΕΠΑΓΓΕΛ¬ 
ΜΑΤΙΚΩΝ ΧΩΡΩΝ 

1. Εγκρίνεται π χορήγηση από τις Τράπεζες μακροπρό¬ 
θεσμων δανείων σε επιχειρήσεις και επαγγελματίες περι- 
λαμβανομένων και των ελεύθερων επαγγελματιών στη 
σεισμόπληκτη περιοχή των Νομών Κιλκίς και Πέλλας προς 
αποκατάσταση των ζημιών που προξενήθηκαν από τους 
σεισμούς του 1990 στις κτηριακές εγκαταστάσεις όπου 
ασκούν την οικονομική δραστηριότητα τους, με τους ακό¬ 
λουθους όρους και προϋποθέσεις: 

α. Συνηγορία των αρμοδίων Τομέων Αποκατάστασης 
Σεισμοπλήκτων (Τ.Α.Σ.) των Νομών Κιλκίς και Πέλλας και 
στο κεφ. ΑII (2) ανωτέρω. Ειδικά, προκειμένου περί ξενο¬ 
δοχειακών επιχειρήσεων, τα ανωτέρω μακροπρόθεσμα 
δάνεια θα χορηγούνται μετά από τεχνικά έλεγχο, για εκτί¬ 
μηση του ύψους των υλικών ζημιών που προξενήθηκαν 
από τους σεισμούς των προς επισκευή ξενοδοχείων, ο 
οποίος θα διενεργείται μετά από γνώμη και των Τεχνικών 
Υπηρεσιών του Ελληνικού Οργανισμού Τουρισμού. 

β. Τεχνική μελέτη περί των εργασιών ανακατασκευής ή 
επισκευής των κτιριακών και λοιπών εγκαταστάσεών τους. 

γ. Υπεύθυνη δήλωση του άρθρου 8 του Ν. 1599/86 ότι 
δεν χρηματοδοτήθηκαν από άλλο πιστωτικό φορέα για τις 
Ιδιες ζημιές. 

2, α. Τα δάνεια που χορηγούνται στους δικαιούχους κτι- 
ριακών εγκαταστάσεων επαγγελματικών χώρων προκει¬ 
μένου για ανακατασκευή ανέρχονται στο ποσό των εξήντα 
πέντε χιλιάδων (65.000) δρχ. ανά τ.μ. και για δανειοδοτού¬ 
μενη επιφάνεια 120 τ.μ. ήτοι μέχρι του ποσού των 
7.800.000 δρχ., για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό του δανείου 
θα διαιρείται η επιφάνειά του σε τμήματα των 150 τ.μ. Για 
τα τυχόν δάνεια που θα προκόψουν πέραν των 150 τ.μ. το 
ποσό του δανείου ανέρχεται σε 40.000 δρχ. ανά τ.μ. και 
για δανειοδοτούμενη επιφάνεια 120 τ.μ. ήτοι μέχρι του 
ποσού των 4.800.000 δρχ. για κάθε επιπλέον δάνειο που 
θα χορηγείται. Το προκύπτον τελικώς, μετά την ως άνω 

διαίρεση, υπόλοιπο τμήματος, αν έχει επιφάνεια μέχρι και 
50 τ.μ. θα αμελείται, ενώ αν είναι πάνω από 50 τ.μ., τότε 
θα χορηγείται στεγαστική συνδρομή ανάλογα με το εμβα¬ 
δόν του και σύμφωνα με τα ισχύοντα ανώτατα όρια (εμβα- 
δού και δανείου). 

Δωρέαν κρατική αρωγή θα χορηγείται όπως προβλέπε- 
ται στο εδάφιο Α III ιστ'. 

β. Για επισκευή ζημιών στα -μη φέροντα» στοιχεία κτι¬ 
ρίων το ποσό του δανείου ανέρχεται μέχρι είκοσι χιλιάδων 
(20.000) δρχ. ανά τ.μ. 

γ. Γ ία επισκευή ζημιών «στον φέροντα» οργανισμό κτι¬ 
ρίων το δάνειο ανέρχεται μέχρι του ποσού των τριάντα πέ¬ 
ντε χιλιάδων (35.000) δρχ. ανά τ.μ. 

δ. Για επισκευή ζημιών «στα μη φέροντα» στοιχεία και 
«στον φέροντα» οργανισμό της ίδιας ιδιοκτησίας το ανά 
τ.μ. συνολικά ύφος του δανείου δεν επιτρέπεται να υπερ¬ 
βαίνει το όριο των πενήντα χιλιάδων (50.000) δρχ. ανά τ.μ. 
αθροιστικά. 

3. Τα δάνεια θα βαρύνονται με επιτόκιο ίσο προς αυτό 
των εντόκων γραμματίων του Δημοσίου δωδεκάμηνης 
διάρκειας της εκάστοτε τελευταίας εκδόσεως που χρο¬ 
νικά προηγείται της έναρξης κάθε περιόδου εκτοκισμού 
των δανείων, προσαυξημένο κατά μία (1) εκατοστιαία μο¬ 
νάδα, χωρία άλλη προσαύξηση για προμήθεια κ.λ.π. επι¬ 
δοτούμενο κατά 100% από τον λογαριασμό του Ν. 128/ 
75. 

4. α. Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δέκα πέντε (15) 
χρόνια, η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η 
πρώτη από τις οποίες θα καταβληθεί είκοσι τέσσερες (24) 
μήνες μετά από την υπογραφή της δανειστικής σύμβα¬ 
σης. 

β. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις, η πρώτη από τις οποίες θα καταβληθεί είκοσι 
τέσσερις (2) μήνες μετά από την υπογραφή της δανειστι¬ 
κής σύμβασης. 

5. Για τους λοιπούς όρους και τη διαδικασία σύναψης 
και χορήγησης των δανείων, έχουν εφαρμογή οι αντίστοι¬ 
χες διατάξεις που ισχύουν γιο τη χρηματοδότηση της οικο¬ 
νομίας. 

6. Η δωρεάν κρατική αρωγή θα καλυφθεί από τον Προϋ¬ 
πολογισμό Δημοσίων Επενδύσεων και αντιστοιχεί σε ποσό 
33% προκειμένου για δάνεια ανακατασκευής ή αυτοστέ¬ 
γασης επαγγελματικών χώρων ενώ για τα δάνεια επι¬ 
σκευής επαγγελματικών χώρων η δωρεάν κρατική αρωγή 
είναι 30% και μόνον για έναν επαγγελματικό χώρο (ή τα 
πρώτα 150 τ.μ. αυτού). Απαραίτητη όμως προϋπόθεση εί¬ 
ναι ο ιδιοκτήτης του επαγγελματικού χώρου να μην έχει 
πάρει δωρεάν κρατική αρωγή για άλλο σεισμόπληκτο κτί- 
σμα. 

Δ. ΥΠΟΛΟΓΙΣΜΟΣ ΓΙΡΟΣΑΥΞΗΣΕΩΝ ΤΩΝ ΕΓΚΡΙΘΕ- 
ΝΤΩΝ ΔΑΝΕΙΩΝ 

1. Τα δάνεια και η δωρεάν κρατική αρωγή για τα οποία 
δεν έχουν εκδοθεί ακόμα εγκριτικές αποφάσεις υπολογί¬ 
ζονται με βάση τα ποσά που ορίζονται στην παράγραφο 
ΑΙΙΙ (1) χης απόφασης αυτής. 

2. Τα δάνεια και η δωρεάν κρατική αρωγή, για τα οποία 


έχουν εκδοθεί εγκριτικές αποφάσεις αλλά δεν έχουν ανα- 
ληφθεί ακόμα από Τράπεζα, ξαναϋπολογίζονται, όπως 
στην προηγούμενη περίπτωση Δ (1) και εκδίδονται νέες 
εγκριτικές αποφάσεις. 

3. Για τα δάνεια, που έχουν αναληφθεί μερικά από Τρά- 
πεζες, καταβάλλεται συμπληρωματικό δάνειο και συμπλη¬ 
ρωματική δωρεάν κρατική αρωγή, που υπολογίζεται σύμ¬ 
φωνα με τα ακόλουθα: 

α) Από το συνολικό ποσό, που είχε αρχικά εγκριθε! 
αφαιρείται το ποσό, που είχε αναληφθεί μέχρι σήμερα 
(δόση ή δόσεις δανείου και δωρεάν κρατική αρωγή). 

β) Το υπόλοιπο δάνειο πολλαπλασιάζεται με το λόγο, 
που προκύπτει απ' τη διαίρεση τού νέου αυξημένου ποσού 
που ορίζεται για κόθε είδος κτίσματος στην παράγραφο 
ΑΙΙΙ (1) με το αντίστοιχο ποσό, που είχε οριστεί με τις οικ/ 
4173/6.12.88, οικ/833/ΤΣΕΠ 37/3.3.89, οικ/2807/ 
ΤΣΕΠ 37/9.8.89 και οικ/4120/ΤΣΕΠ 32/18.12.89. 

Το ποσό αυτό αθροίζεται με το ποσό που έχει αναλη¬ 
φθεί και το άθροισμα αποτελεί το «νέο συνολικό δάνειο». 

γ) Η “συνολική δωρεόν κρατική αρωγή" υπολογίζεται με 
βόση το «νέο συνολικό δάνειο»" καιτα ποσοστά που ορίζο¬ 
νται με την απόφασή μας αυτή. 

Απ' τη “συνολική δωρεάν κρατική αρωγή”, αφαιρείται το 
ποσό που έχει καταβληθεί με βάση την αρχική εγκριτική 
απόφαση και το υπόλοιπο, που αποτελεί τη «συμπληρω¬ 
ματική δωρέαν κρατική αρωγή» καταβάλλεται στα δι¬ 
καιούχο. 

δ) Το υπόλοιπο «νέο συνολικό δάνειο», (αφού αφαιρεθεί 
η “συνολική δωρεάν κρατική αρωγή”), κατανέμεται σε 
τρεις ισόποσες δόσεις. 

Για τις δόσεις που έχουν καταβληθεί με βάση την αρχική 
εγκριτική απόφαση, η διαφορά που προκύπτει, καταβάλ¬ 
λεται άμεσα. 

Ε. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γ ια ασφάλεια κάθε δανείου θα εγγράφεται υπέρ της δα- 
νείστριας Τράπεζας υποθήκη επί του ακινήτου, που θα 
ανακατασκευάζεται ή επισκευάζεται από το προϊόν του 
δανείου, ή αντ’ αυτού, επί άλλου ακινήτου που τυχόν προ- 
φέρεται από τον δανειολήπτη, εφόσον η αξία του ακινή¬ 
του καλύπτει το ασφαλιζόμενο δάνειο. Η υποθήκη μπορεί 
επίσης να μεταφέρεται εκ των υστέρων σε άλλο ακίνητο 
αντίστοιχης αξίας. 

Για δάνεια μέχρι 500.000 δρχ., κατά περίπτωση, αντί 
υποθήκης μπορεί να δοθεί ή προσωπική εγγύηοη του δα¬ 
νειολήπτη. 

ΣΤ. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής από τους δι¬ 
καιούχους δανείων ή τυχόν ενισχύσεων που προβλέπονται 
στο κεφ. Α και Γ ανακριβών στοιχείων και δηλώσεων, ή σε 
περίπτωση μη εκπλήρωσης των υποχρεώσεων, που θα 
αναλάβουν σύμφωνα με όσο ορίζονται στην παρούσα από¬ 
φαση θα υπόκεινται, πέρα από τις προβλεπόμενες νόμι¬ 
μες κυρώσεις και στις ακόλουθες: 

α. Κήρυξη ολόκληρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Ελληνικού Δη¬ 
μοσίου, που θα συνομολογείται με την δανειστική σύμ¬ 
βαση και θα αντιστοιχεί σε ποοοσοτό 10% επί ολοκλήρου 
του ποσού του δανείου. 

γ. Εκτοκισμό του δανείου από τη χορήγησή του με επι- 

τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με την δανειακή σύμβαση για 
την κάθε περίπτωση. 

Ζ. ΚΑΛΥΨΗ ΔΑΠΑΝΗΣ 

1. Από τις διατάξεις αυτής της απόφασης καθώς και από 
τις τριμερείς Υπουργικές αποφάσεις οικ/846/1.4.91 και 
οικ/1636/ ΤΣΕΠ 32/7.9.93 όπως ισχύουν σήμερα προκα- 
λεϊται: 

Για δωρεάν κρατική αρωτή δαπάνη του Προγράμματος 
Δημοσίων Επενδύσεων ύψους επτακοσίων εκατομμυρίων 
δραχμών (700.000.000) δρχ. περίπου για το τρέχον οικο¬ 
νομικό έτος και ενός δισεκατομμυρίου οκτακόσιων ενενή¬ 
ντα εκατομμυρίων (1.890.000,000) δρχ. για τα επόμενα 
τέσσερα (4) οικονομικά έτη και θα βαρύνει το έργο 
8669000 της ΣΑΕ 069. 

Η επί πλέον επιβάρυνση που οφείλεται στην αναπρο¬ 
σαρμογή των τιμών και τις λοιπές βελτιώσεις με βάση τα 
οριζόμενα στην παρούσα είναι συνολικού ποσού 
1.010.000.000 δραχμών. 

2. Η προκαλουμένη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/75, ο οποίος 
δημιουργείται από παρακράτηση επί των χορηγήσεων των 
Τραπεζών, με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋπο¬ 
λογισμό μόνο σε περίπτωση ελλειματικότητάς του. 

Το ύψος της δαπάνης αυτής δεν μπορεί να υπολογισθεί 
επακριβώς. 

Σύμφωνα όμως με εκτίμηση θα είναι της τάξης των δρχ. 
14.440.000.000 για όλη τη διάρκεια εξόφλησης των δα¬ 
νείων. Η επί πλέον επιβάρυνση που οφείλεται στην ανα¬ 
προσαρμογή των τιμών και τις λοιπές βελτιώσεις με βάση 
τα οριζόμενα στην παρούσα θα είναι της τάξης 
3.510.000.000 δρχ. για όλη τη διάρκεια εξόφλησης των 
δανείων, 

Η απόφαση αυτή ισχύει από την ημερομηνία δημοσίευ¬ 
σης της στην Εφημερίδα της Κυβερνήσεως. 

Η απόφαση αυτή να δημόσιευθεί στην Εφημερίδα της 
Κυβερνήσεως, σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 18 Ιανουαρίου 1995 
α υπουργοί 

ΕΘΝΙΚΗΣ ΟΙΚΟΝΟΜΙΑΣ ΟΚΟΝΟΜΙΚΟΝ 

Γ. ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΛΟΣ 

Υ®. ΠΕΡΙΒΑΛΛΟΝΤΟΣ. ΧΩΡ. & ΔΗΜΟΣΙΩΝ ΕΡΓΩΝ 

ΙΩΑΝ. ΤΣΑΚΛ1ΔΗΣ 

-*- 

Αριθ. οικ./72/ΤΣΕΠ 36.6. (4) 

Στεγαστική συνδρομή για κάλυψη δαπανών για τη στέ¬ 
γαση σεισμοπαθών κατοίκων Δήμου Καλαμάτας, που 

επλήγησαν από τους σεισμούς του Σεπτεμβρίου 1986. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «Περί κυρώσεως, τροπο- 
ποιήσεως και συμπληρώαεως της από 28.7.78 Πράξεως 
Νομοθετικού Περιεχομένου περί αποκαταστάσεως ζη¬ 
μιών εκ των σεισμών εις περιοχήν Βορ. Ελλάδος». (ΦΕΚ 
24/Α/7.2.79). 


2. Τις διατάξεις του Ν. 1190/81 «Περί κυρώσεως της 
από 26.3.81 Πράξεως Νομοθετικού Περιεχόμενου περί 
αποκατάστάσεως ζημιών εκ των σεισμών 1981» (ΦΕΚ 
203/Α/30.7.81). 

3. Τις Πράξεις Υπουργικού Συμβουλίου 131/1.10.86 
(ΦΕΚ 154/Α/6.10.86), 1410/19.10.87 (ΦΕΚ 192/Α/ 
2.11.87) και 112/9.11.88 (ΦΕΚ 246/Α/10.11.88) με τις 
οποίες οριοθετήθηκε η σεισμόπληκτη περιοχή του Ν. 
Μεσσηνίας που επλήγη από τους σεισμούς του Σεπτεμ¬ 
βρίου 1986 και ορίστηκαν οι προθεσμίες. 

4. Την ΣΑΕ 069/3 έργο 8669002 του Υ.ΠΕ.ΧΩ.Δ.Ε. 

5. Την Απόφαση 192/ΤΣΕΠ 36.6./18.5.94 (ΦΕΚ 393/ 
Β/28.5.94) για τη στεγαστική συνδρομή για κάλυψη δαπα¬ 
νών στεγάσεως σεισμοπαθών κατοίκων Καλαμάτας που 
επλήγησαν από τους σεισμούς του Σεπτεμβρίου 1986. 

6. Τό Π.Δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.». 

7. Την Κοινή Απόφαση Δ16α/04/?73/29,11.90 του 
Υπουργού Προεδρίας και Αναπληρωτή Υπουργού ΠΕ.- 
Χ.Ω.Δ.Ε. «περί εξαιρέσεως διοικητικών πράξεων ή εγγρά¬ 
φων από τον κανόνα των τριών υπογραφών». 

8. Την Κοινή Απόφαση Δ17α/02/56/Φ.2.2.1/14.7.94 
του Πρωθυπουργού και του Υπουργού ΠΕ.ΧΩ.Δ.Ε. στον 
Υφυπουργού ΠΕ.ΧΩ.Δ.Ε Ιωάννη Τσακλίδη». 

9. Την αναγκη να χορηγηθεί ως στεγαστική συνδρομή 
το ίδιο ποσό με αυτό που χορηγείται και στις άλλες σει¬ 
σμόπληκτες περιοχές, για την κάλυψη των δαπανών ενοι¬ 
κίων στου σεισμόπληκτους κάτοικους του Δήμου Καλαμά¬ 
τας που εξακολουθούν να μένουν σε καταυλισμούς προ- 
κατασκευασμένων οικιακών, προκειμένου να διαλυθούν 
αυτοί και να δοθούν οι επιταγμένοι χώροι στους ιδιοκτή¬ 
τες, αποφασίζουμε: 

1. Τροποποιούμε την παρ. 4 του αποφασιστικού της 
απόφασης 192/ΤΣΕΠ 36.6/18.5.94 (ΦΕΚ 393/Β/ 
28.5.94) ως ακολούθως: 

Η στεγαστική συνδρομή θα χορηγείται κάθε τρεις μήνες 
και δεν μπορεί να υπερβεί τις 40.000 δρχ. κάθε μήνα για 
οικογένειες με μέχρι δύο (2) μέλη, 50.000 δρχ. κάθε μήνα 
για οικογένειες με τρία (3) ή τέσσερα (4) μέλη και 60.000 
δρχ. το μήνα για οικογένειες με πέντε και περισσότερα 
μέλη. 

Η στεγαστική συνδρομή που θα χορηγείται στους δι¬ 
καιούχους, σε καμιά περίπτωση, δεν μπορεί να υπερβαίνει 
το ποσό που αναφέρεται στο μισθωτήριο συμβόλαιο, που 
προσκομίζουν οι ενδιαφερόμενοι στην Υπηρεσία. 

2. Αυξήσεις θα χορηγηθούν σε όλους τους δικαιούχους 
για το ποσό που υπολείπεται μετά την ισχύ της παρούσας. 

3. Κατά τα λοιπά ισχύει η Απόφαση 192/ΤΣΕΠ/36.6./ 
18.5.94. 

4. Από τις διατάξεις αυτής της απόφασης προκαλεΐται 
πρόσθετη δαπάνη σε βάρος του κρατικού προϋπολογι¬ 
σμού, ύψους περίπου πενήντα εκατομμυρίων δραχμών. 
(50.000.000 δρχ.), για τα επόμενα δύο οικονομικά έτη. Η 
δαπάνη αυτή θα καλυφθεί από τις πιστώσεις του έργου 
8669002 της ΣΑΕ 069/3. 

Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με το άρθρο 1 παρ. 2 της Πρά¬ 
ξεως Νομοθετικού Περιεχομένου με ημερομηνία 26.3.81, 
που κυρώθηκε με το Ν. 1190/81. 

Αθήνα, 17 Ιανουαρίου 1995 

0 V® ΥΠΟΥΡΓΟΣ 

ΙΩΑΝΝΗΣ ΤΣΑΚΛ1ΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

λειτουργούν καθημερινό οπό 8.00’ έως 13.00 - 

ΤΕΙΕΧ 

22.3211 ΥΡΕΤΟΒ 

ΕΑΧ : 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


# Πώληση ΦΕΚ όλων των Τευχών Σολωμοϋ 51 τπλ.: 52.39.762 
•ΒΙΒΛΙΟΘΗΚΗ: Σολωμοϋ 51 τηλ.: 52.48.188 

* Πα φωτοαντίγραφα παλαιών τευχών ατην οδό Σολωμού 51 τηλ.: 52.48.141 

•Τμήμα πληροφόρησης: Για τα δημοσιεύματα των ΦΕΚ Σολωμοϋ 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


' Αποστολή ΦΕΚ στην επορχίσ με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος τηο ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και ηόνω η τιμή πώλησης κάθε φύλλου {δσέλιδου ή μέρους αυτού) αυξάνεται κστό 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' 

Δρχ. 

20.000 

Δρχ. 

1.000 

β) 

» 

» 

» 

Β' 

» 

40.000 

» 

2.000 

Υ) 

» 

» 

» 

Γ’ 


10.000 

» 

500 

δ) 

» 

» 

» 

Δ* 

» 

40.000 

» 

2.000 

ε) 

» 

» 

» 

Αναπτυξιακών Πράξεων 

» 

25.000 

» 

1.250 

στ) 

» 

» 

» 

Ν.Π.Δ.Δ. 

» 

10.000 

» 

500 

?) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

I) 

» 

» 

» 

Α.Ε. &Ε.Π.Ε. 

» 

210.000 

» 

10.500 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







